section_heading: Etimologija
paragraph_text: U raspravi koja se odvijala na američkom televizijskom kanalu ABC tijekom Demokratske nacionalne konvencije 1968. Gore Vidal nazvao je Williama F. Buckleyja "kriptonacistom", no naknadno je rekao da se pogrešno izrazio i da je namjeravao reći "kriptofašist". Međutim, taj se pojam pojavio pet godina prije u knjizi sociologa Theodora Adorna "Der getreue Korrepetitor" ("Vjerni korepetitor"). Adorno se poslužio izrazom "kriptofašizam" već 1937. u pismu koje je napisao Walteru Benjaminu. U tom se pismu taj pojam ne vezuje uz prikrivenu podršku ili divljenje fašizmu, nego se odnosi na osobu koja je nedovoljno svjesna toga da izražava takve stavove.